„ Ég er stollt af því að þetta sér að breytast , “ sagði Anníe Mist Þórisdóttir þegar Liv Cooke spurði hana hvað henni finnist um það að konurnar séu farnar að minnka mikla yfirburði karlana í fótboltanum . CrossFit hefur alltaf verið karla - og kvennasport og það er Anníe Mist sérstaklega ánægð með . „ Eitt af því sem ég elska hjá minni íþrótt er kynjajafnréttið . Alveg frá byrjun hefur verðlaunafé kynjanna verið það saman og kynin hafa alltaf fengið jafnlangan tíma í sjónvarpinu , “ sagði Anníe Mist en hvaða ráð vill hún gefa ungum íþróttastúlkum í dag ? „ Við munum allar glíma við einhver vandamál með líkama okkar á einhverjum tímapunkti . Ég var ekki alltaf ánægð með það að vera með stælta kviðvöðva ( six pack ) og ég hef verið með þá síðan að ég var sex ára gömul , “ sagði Anníe Mist . „ Lyftingar snúast ekki um hvernig þú lítur út heldur hvað þú getur gert . Það stendur CrossFit líka fyrir og mér finnst að fótboltinn geri það líka sem er að ná árangri í því sem þú tekur þér fyrir hendur , “ sagði Anníe „ Ungar stúlkur geta fengið svo mikið út úr íþróttum og þar fá þær fyrst og fremst tækifæri til að vera þær sjálfar , “ sagði Anníe Mist en það má sjá viðtalið við hana hér fyrir ofan .